---
# System prepended metadata

title: Policy Summary Serbian
tags: [' live-v0.1.2', ' policy', ' serbian', languages]

---

---
title: Policy Summary Serbian
tags: languages, live-v0.1.2, serbian, policy
permalink: https://c19vax.scibeh.org/sr/summary 
lang: sr
---

{%hackmd GHtBRFZdTV-X1g8ex-NMQg %}

# Sažetak za donosioce odluka

:::success
Sačinjeno januara 2021. od strane [PolicyBristol](mailto:policy-bris@bristol.ac.uk), Univerzitet u Bristolu.

Prevele: **Iris Žeželj**, **Aleksandra Lazić** i **Marija Petrović**

:::

[<span style="font-size:24px">PDF</span>](https://osf.io/8v24k/)


---

[TOC]

---

## O priručniku 

:::spoiler Ovaj digitalni priručnik kreirao je tim naučnih eksperata na čelu sa Univerzitetom u Bristolu, kako bi pomogao u borbi protiv širenja dezinformacija u vezi sa vakcinama protiv kovida-19. 

<br>

U priručniku se obrađuju teme ponašanja i stavova javnosti, javnih politika, činjenica i netačnih informacija.

Cilj priručnika je da pruži praktične savete i najnovije informacije i dokaze koji će pomoći da se razgovor o vakcinama vodi na osnovu činjenica, da se smanje strahovi i da se konstruktivno opovrgnu mitovi. Uključuje sledeće delove:

* Ključne informacije i poruke u vezi sa vakcinama i vakcinacijom
* Uputstvo o tome kako da se komunicira sa nekim ko je neodlučan u vezi sa vakcinacijom
* Uputstva zasnovana na dokazima o tome kako opovrgnuti mitove i netačne informacije u vezi sa vakcinacijom


U priručniku ćete naći link do „[žive biblioteke](https://c19vax.scibeh.org)” (na engleskom), u kojoj su izvori informacija u vezi sa vakcinom protiv kovida-19 koji se redovno ažuriraju.


Priručnik za komunikaciju o vakcinaciji protiv kovida-19 i Wiki su sačinjeni u okviru [SciBeh projekta](https://c19vax.scibeh.org/contributors).

[Kontaktirajte prvog autora](mailto:contact@scibeh.org).
:::


## Ključne poruke u vezi sa vakcinama i vakcinacijom

:::spoiler Zahvaljujući vakcinama ljudi ostaju u životu. 

<br>

Vakcine spašavaju pet života svakog minuta. Procenjuje se da iskorenjivanje malih boginja – ozbiljne bolesti sa visokom smrtnošću koja ostavlja doživotne posledice i među onima koji je prežive – spašava živote pet miliona ljudi svake godine. Da nije otkrivena vakcina protiv malih boginja, svakih šest sekundi neko bi umro od ove bolesti. Pre nego što je uvedena vakcina, ne tako davno, 1980. godine, od morbila je u svetu umiralo preko 2,6 miliona ljudi godišnje.

:::

:::spoiler Vakcine, međutim, mogu da spašavaju živote samo ako se ljudi vakcinišu. 

<br>

Na sreću, većina ljudi se i vakciniše. Na primer, 85% dece na celom svetu vakcinisano je protiv difterije, tetanusa i pertusisa (velikog kašlja), a u 125 zemalja taj procenat prelazi 90%. Ogromna većina ljudi u većini zemalja vakciniše svoju decu, i tako značajno doprinosi javnom zdravlju i kvalitetu života. 
:::

<br>

## Vakcine protiv kovida-19

:::spoiler Kovid-19 je ozbiljna bolest.

<br>

Za samo 10 meseci, SARS-CoV-2 virus je zarazio preko 78 miliona, a ubio 1,7 miliona ljudi širom sveta. Pacijenti oboleli od kovida-19 zahtevaju intenzivnu bolničku negu u šest puta većoj meri nego tokom pandemije svinjskog gripa 2009. godine. Mnogi koji preleže ovu bolest su suočeni sa dugotrajnim zdravstvenim posledicama, koje nekad mogu biti veoma ozbiljne.

:::

:::spoiler Iako su zaštitne mere kao što su izolacija osoba sa simptomima, nošenje maski ili fizičko distanciranje usporile širenje virusa, vakcine predstavljaju bolji put za izlazak iz pandemije, a naučnici su sada razvili nekoliko visoko efikasnih vakcina protiv kovida-19.

:::

<br>


## Ispitivanja vakcina protiv kovida-19

Usled rizika od kovida-19 i njegove rasprostranjenosti, bilo je moguće ubrzati klinička ispitivanja bez ugrožavanja bezbednosti vakcina: 

* Finansiranje nije predstavljalo prepreku kao obično, a hiljade naučnika je dalo svoj doprinos ovom poduhvatu.
* Desetine hiljada ljudi se ubrzano prijavilo za učešće u ispitivanjima vakcina protiv kovida-19 2020. godine, za razliku od perioda od 12 do 18 meseci koji je obično potreban da bi se regrutovalo značajno manje ispitanika za takva ispitivanja.
* Ove vakcine su testirane na mnogo više ispitanika nego neke od prethodno razvijenih vakcina za druge bolesti. 
* Zbog visoke zastupljenosti kovida-19 u populaciji, posmatranje efikasnosti vakcina na prirodnim infekcijama je bilo brže nego što bi to bio slučaj sa nekim drugim, ređim bolestima. 
* Farmaceutske kompanije su preuzele finansijske rizike i počele da ulažu u proizvodnju veoma rano, tako da nije bilo odlaganja između završetka testiranja i početka snabdevanja vakcinama.

Kao što je slučaj i sa drugim lekovima, moguća je pojava nuspojava i nakon vakcinacije protiv kovida-19. Međutim, ove nuspojave su prolazne (traju od 24 do 48 sati), a ozbiljne nuspojave (kao što su alergijske reakcije) veoma su retke. **Činjenica je da je rizik od bolesti mnogo veći od rizika primanja vakcine protiv kovida-19.** 

<br>


## Stavovi javnosti i vakcinacija

Istraživanja u više zemalja su pokazala da većina građana prepoznaje važnost vakcine protiv kovida-19 i da je rada da se vakciniše.

Anketa u Ujedinjenom Kraljevstvu je ukazala na to da se poverenje u naučnike povećava, pri čemu je, u aprilu 2020. godine, 64% ispitanika odgovorilo da zbog pandemije više slušaju savete naučnika i istraživača.

Ljudi će se pre vakcinisati:
* Kada je to lako izvodljivo, besplatno i jednostavno.
* Kada imaju poverenje u bezbednost vakcine i u sistem koji je isporučuje.
* Kada im to preporuče njihovi lekari.
* Kada su se njihovi uzori, prijatelji i članovi porodice vakcinisali.
* Kada ih podsetimo da njihova odluka može da doprinese kolektivnom imunitetu i da pomogne drugima.
* Kada uvide rizik od bolesti i razumeju da je vakcinacija efikasno rešenje za taj rizik.

Faktori koji vode ka neodlučnosti u pogledu vakcine protiv kovida-19:
* Ideološki razlozi.
* Otprilike jednu trećinu onih koji ne nameravaju da se vakcinišu protiv kovida-19 čine predani protivnici vakcinacije i oni često veruju u teorije zavere.
* Zabrinutost oko bezbednosti.
* Mnoge marginalizovane zajednice se tradicionalno susreću sa preprekama i nejednakostima u zdravstvu. Iza njih mogu da budu i kolektivne istorije iskustava sa medicinskim pogrešnim praksama koje utiču na trenutno poverenje.
* Neki ljudi se nadaju da će postati grebatori (eng. free-riders), tj. da će moći da puste druge ljude da prime vakcinu, dok i oni sami profitiraju od kolektivnog imuniteta.
* Neki mladi i zdravi ljudi veruju da nisu pod rizikom od oboljevanja od kovida-19.


----

{%hackmd GHtBRFZdTV-X1g8ex-NMQg %}
{%hackmd TLvrFXK3QuCTATgnMJ2rng %}
{%hackmd oTcI4lFnS12N2biKAaBP6w %}
